runetrust/blame-folketinget-dk huggingface dataset:
Lene Espersen (KF), 2004-03-17:
Som et mere dugfrisk eksempel kan jeg nævne, at Højesteret ved en kendelse af 21. januar i år har fortolket FN's børnekonvention i en konkret sag om børns pligt til at afgive vidneforklaring, uden at det efter kendelsen syntes at være tillagt betydning, at børnekonventionen ikke er inkorporeret i dansk ret. FN-menneskerettighedskonventionerne er således allerede i dag en relevant retskilde i dansk ret, og de anvendes af de danske domstole og andre retsanvendende myndigheder, også selv om de ikke er inkorporeret i dansk ret. Når FN-konventionerne er relevante retskilder og anvendes af de danske domstole, finder regeringen det hverken retligt nødvendigt eller politisk hensigtsmæssigt at inkorporere konventionerne i dansk ret.
Morten Bødskov (S), 2013-01-30:
Jeg må sige, som jeg sagde tidligere, at det på den baggrund ikke er min formodning, at mange 16-årige vil flytte til udlandet blot for at få et motorcykelkørekort, som de derefter kan anvende i Danmark 2 år tidligere, end hvis de havde opnået kørekortet efter de danske regler.
Annie Lunde Hansen (CD), 1998-10-29:
Ikke mindst vigtigt bliver det, at et sådant ansvar også indebærer, at den virksomhedsansvarlige læge skal påse, at Sundhedsstyrelsens forskellige vejledninger følges, og at der tages skridt til at ændre på procedurerne, hvis det viser sig, at de eksisterende indebærer risiko for fejl.
Kristian Thulesen Dahl (DF), 2003-06-03:
Og har Venstre ikke i det spørgsmål med den holdning, man har lagt til grund i Iraksituationen, valgt side, men er endnu ikke villig til at tage konsekvensen af det og sige det i det åbne rum; sige klart og tydeligt, at i det spørgsmål, når vi står i den valgsituation, vælger vi selvfølgelig samarbejdet med Storbritannien og USA og ikke Tyskland og Frankrig?
Mette Frederiksen (S), 2013-05-23:
Men præmissen for, at vores indre marked fungerer efter hensigten, og at det ikke bliver en konkurrence, der går nedad eller på laveste fællesnævner, er selvfølgelig, at vi med de midler, der er til rådighed – nogle gange er der behov for at udvikle nye, og det har vi også gjort – bekæmper den sociale dumping og unfair konkurrence, der er til stede.
Meta Fuglsang (SF), 2009-11-19:
Det er lidt kedeligt, at sammensætningen er på den måde, for selve intentionen med introdansk er god, men nogle af de justeringer, der følger med i resten af lovforslaget, er i hvert fald ikke noget, som jeg synes brillerer hverken ved at være særlig nyttige eller særlig skarpe.
Ulrik Kragh (V), 2004-11-11:
Som dagens aviser redegør for, er mellem 50 og 70 pct. af Falluja nu under kontrol, og jeg synes, det er helt elementært, at vi sikrer, at de områder, hvor de ekstremistiske grupper, der er med til at afspore den demokratiske proces, opererer fra, også bliver erobret, så vi kommer i en situation, hvor der er basis for at afholde et fredeligt og demokratisk valg til januar.
Birthe Rønn Hornbech (V), 2007-04-27:
Man prøver at gøre noget ens, som ikke er ens, og på den måde kan jeg ikke fri mig fra den tanke, at man i hvert fald i nogles øjne i virkeligheden kommer til at udstille det mindretal, som man med djævlens vold og magt vil tvinge til at være noget, de ikke er, nemlig ens med de heteroseksuelle.
Victoria Velasquez (EL), 2026-01-20:
Så vi ser rigtig meget frem til behandlingen af beslutningsforslaget, men også til, at vi forhåbentlig sammen kan nå frem til en fælles vedtagelse af det, så vi kan få lavet om på reglerne, som de er i dag, så vi rent faktisk kan sikre retssikkerhed og værdighed for de børn og unge og os alle sammen.
Kim Behnke (FRI), 2000-02-03:
Ganske vist er det da lidt irriterende, når vi selv søger ud mod Vestkysten om sommeren, at hovedparten af de biler, der holder på parkeringspladsen, har tyske nummerplader, men når vi så ser, hvor mange D-mark der bliver lagt i turistbutikkerne, ja, så vender vi jo hjem med et indtryk af, at turisme nu alligevel er godt for statskassen. Turisme er jo ikke kun udlændinge, der kommer til Danmark; turisme er også danskere, der tager til udlandet, og med den vækst, der er i øjeblikket i danskeres interesse for at holde ferie i udlandet, så er det vores opfattelse i Frihed 2000, at vi er nødt til at gøre noget ekstraordinært for enten at lokke flere udlændinge til at holde deres ferie i Danmark eller at lokke danskerne til også at holde ferie hjemme i Danmark, for ellers vil vores turistøkonomiske balance komme til at kippe over til ugunst for Danmark. Kigger vi så lidt på, hvad der sker udeomkring i verden, så er det sådan, at den industri af alle, der i øjeblikket har størst vækst, det er underholdningsindustrien, alt fra film og pladeudgivelser til underholdningsparker, alt, hvad der kan give mennesker underholdning, og det er jo, fordi det ikke kun er i Danmark, man får mere og mere fritid tilovers; det gør man overalt, og den øgede fritid skal bruges til underholdning.
Thomas Adelskov (S), 2002-04-16:
Det vil vi godt kvittere for, ikke alene fordi vi som opposition jo selvfølgelig er tilfredse med at blive hørt, men væsentligst af alt, fordi telebranchen får udstukket nogle retningslinjer og politiske signaler, som er langtidsholdbare, og som branchen kan planlægge og skabe strategier efter.
Jeppe Bruus (S), 2020-05-29:
Så noget kan vi gøre lovgivningsmæssigt, noget skal vi gøre lovgivningsmæssigt, og så har vi en kæmpe opgave i også uddannelsesmæssigt osv. at sørge for, at ikke mindst også vores børn og unge kan vokse op og blive i stand til at håndtere det.
Mette Frederiksen (S), 2014-01-29:
Hvis nogle af dem, der er blevet så glade for at være i Danmark og tilsyneladende er så dygtige medarbejdere, at de bliver her i en længere periode, mister deres arbejde efter at have arbejdet i Danmark i f.eks. 3-5 år og har meldt sig ind i en fagforening og en A-kasse, så er de jo berettiget til dagpenge på lige fod med, hvad vi andre er.
Jens Rohde (V), 2003-04-03:
Jeg vil igen godt have fru Mette Frederiksen til at komme herop efter gang på gang at være kommet med påstandene om, hvad det er for nogle forudsætninger, der er stillet op i de rapporter, og bekræfte, at de ting, fru Mette Frederiksen nævner om liberalisering af reklamereglerne, brugerbetaling og breaks, ikke indgår som forudsætninger, men blot som forslag, hvis man yderligere ønsker at styrke den.
Jette Bergenholz Bautrup (S), 2004-05-19:
I mange hjem, hvor faderen eller moderen er psykisk syg, er det jo sådan, at familie og venner fravælger dem, så derfor er de meget isolerede. Jeg vil i hvert fald sige tak til de partier, som vil støtte beslutningsforslaget, og jeg vil håbe, at både Venstre, De Konservative og Kristendemokraterne måske agerer
Torben Hansen (S), 2005-03-31:
Vores udgangspunkt har været og vil fortsat være, at det havde været betydelig mere perspektivrigt, hvis man havde taget amternes opgaver, løftet dem over i regionerne og så havde taget diskussionen derfra, fordi der netop er nogle opgaver, hvor man siger, at det er fornuftigt, at de kommer af stabelen.
Ole Løvig Simonsen (S), 1999-05-18:
Der var også et spørgsmål, om der også skulle være et statsselskab med, for ikke at nævne Færøerne og Grønland, og ikke mindst det, som jeg gerne vil opholde mig lidt ved, og det er også derfor, jeg har taget ordet i dag, nemlig Folketingets opfølgning af en sådan undersøgelseskommission.
Kristian Thulesen Dahl (DF), 2002-12-09:
Nu har fru Pia Gjellerup stået heroppe og brugt, jeg ved ikke hvor lang tid på at forklare, at vi har faldende beskæftigelse, stigende ledighed, og det er dybt problematisk, samfundet er knækket fuldstændig over, og jeg ved ikke hvad.
Mogens Jensen (S), 2007-04-11:
Jeg kan forstå, at statsministeren ikke har nogen holdning til, hvordan statsministerens regering fungerer, hvordan de enkelte ministre varetager deres hverv – heller ikke, når der, forstår jeg, er mistanke om og i øvrigt også, som det fremgår, klare beviser på, at den pågældende minister forsøger at udøve pression og true Danmarks Radio.
Mai Mercado (KF), 2015-01-27:
Så der er nogle værdier, som binder os sammen, og som er højere og mere ophøjede end den frikadelle, som blev så forfladiget lige før, men som et eller andet sted er et meget godt eksempel på, at man altså skal passe på sit land, og det har vi jo alle sammen en forpligtelse til, ikke kun du og jeg herinde i salen, altså ordføreren og jeg, men alle danskere.
Anders Fogh Rasmussen (V), 2003-02-26:
Men alt i alt synes jeg, vi har haft en særdeles konstruktiv debat, og kan denne debat ende med en vedtagelse, som en bred kreds af partier direkte eller indirekte står bag, så synes jeg, der er skabt et virkelig solidt grundlag for at føre danske synspunkter frem i det videre arbejde i konventet og senere regeringskonferencen.
Ole Sohn (SF), 2001-03-13:
Det er faktisk noget af det, Venstres næstformand har gjort en dyd af i tv, netop fordi han skal være den store bannerfører for udliciteringer, og derfor må fru Charlotte Antonsen acceptere, at det var meget overraskende at høre disse nye meldinger fra Venstre. Jeg er glad for dem, og det tror jeg de fleste i Folketinget er, og jeg håber også, de kan gøre sig gældende, når vi skal i gang med udvalgsarbejdet.
Lars Løkke Rasmussen (V), 2011-02-24:
Den bedste måde at gøre noget ved det på er at gøre noget ved det, og det er det, regeringen er i fuld gang med, med en genopretningsplan, med en tilbagetrækningsreform, som er bragt i spil, med en SU-reform, med en folkeskolereform og med en førtidspensionsreform.
Søren Krarup (DF), 2005-04-19:
Jeg vil blot spørge, om fru Lone Dybkjær ikke er enig med mig i, at vi lever i en folkevandringstid, hvor det naturligvis er sådan, at man, hvis ikke den vestlige verden er indstillet på at forsvare sig selv, vil risikere at blive løbet over ende.
Karen Hækkerup (S), 2005-04-28:
Ja, noget har da ændret sig undervejs, siden det her forslag var bragt til debat sidst, for sidste gang forslaget blev førstebehandlet, ville Dansk Folkeparti ikke støtte de her helbredsundersøgelser, fordi de mente, at man ikke tog hensyn til det, der var afgørende, nemlig det danske folks velfærd.
Charlotte Dyremose (KF), 2015-01-15:
Der er ingen tvivl om – og det har jeg sandelig set mange steder – at der er rigtig mange steder er pres på de offentligt ansatte i pleje- og omsorgsjobbene, og bl.a. af den grund er det jo dejligt, hvis man kan tilføre lidt ekstra krydderi, f.eks. på sin gamle mors plejehjem, når nu personalet er så presset.
Tom Behnke (KF), 2005-04-13:
Men som også Venstres ordfører svarede spørgeren for et øjeblik siden, er det altså et spørgsmål om at få økonomien til at hænge sammen og ikke bare gennemføre den ene ændring efter den anden uden at have økonomisk sikkerhed for, at vi også kan gøre det.
Søren Pape Poulsen (KF), 2021-06-02:
Vi vil have lov til at gå ind i forhandlinger, og vi kommer til at stille en masse spørgsmål om, hvad det reelt betyder, og hvor langt vi kommer hen, men selve tanken i det, regeringen har lagt frem, med, at man kan uddanne sig til mere flere steder, synes vi sådan set er god.
Morten Messerschmidt (DF), 2006-11-30:
Vi har haft eksempler på, at rapporter, der har bevist, hvordan den øgede islamisering af Europa har ført til mere jødeforfølgelse, er blevet stukket ind under gulvtæppet – dem ville man ikke have frem, fordi de simpelt hen skændede den politiske dagsorden, som Beate Winklers center har.
Villy Søvndal (SF), 2001-10-26:
Jeg synes, det er ganske interessant, at det netop er Dansk Folkeparti, som i deres principprogram har et ønske om at fjerne støtten fra støttet boligbyggeri, og som i øvrigt vil sætte huslejevæsenet frit, så det er frie markedskræfter, der fastsætter huslejeprisen med det resultat, at udgifterne tordner derudad, der siger det.
Charlotte Antonsen (V), 2004-11-23:
Derfor har Venstre og De Konservative for længst sammen med De Radikale og Dansk Folkeparti gennemført en omfattende arbejdsmiljøreform samt en revision af arbejdsskadesystemet med et endnu bredere flertal, som faktisk består af alle Folketingets partier bortset fra Enhedslisten.
Sikandar Siddique (FG), 2022-01-28:
Og det er jo det, jeg tror har været problemet med den her lovgivning, for på den ene side handlede det om at begrænse muslimer i forhold til at komme til Danmark – det var i hvert fald sådan, debatten var; det var rimelig tydeligt, at det handlede om at begrænse muslimer i forhold til at komme til Danmark – og på den anden side kan man på ingen måde dokumentere, om det overhovedet har haft nogen effekt i forhold til at begrænse tvangsægteskaber, for det skal vi slå hårdt ned på.
Flemming Oppfeldt (V), 2004-02-25:
Jeg synes jo, at når Socialdemokratiet siger, at man vil afskaffe starthjælpen - og det er ikke første gang, jeg spørger om det her i Folketinget - så må offentligheden da have krav på at vide et eller andet tal. Det Radikale Venstre opererer med 100 mio. kr., og Enhedslisten og andre opererer sikkert med milliardbeløb, men Socialdemokratiet opererer med lige akkurat tallet nul i sit finanslovforslag.
Søren Pape Poulsen (KF), 2021-04-13:
Det betyder ikke, at der ikke kan være brug for politiet, for det har der da så sandelig været, men jeg synes, vi skal være meget opmærksomme på, hvad udfordringerne er, og jeg håber også, at man vil vælge at have lovgivning, der slår hårdt ned på det.
Keld Albrechtsen (EL), 2000-02-10:
Når jeg stillede Det Konservative Folkeparti det spørgsmål, så var det, fordi jeg var bekymret for, at der i meldingen lå, at man altså fra konservativ side mener, at alle, der opholder sig her i landet, skal have et specielt kendskab til én bestemt religion, og derfor må jeg bede om, at hr. Knud Erik Kirkegaard præciserer, hvad det egentlig er, det Konservative Folkeparti mener med det.
Frank Jensen (S), 2003-03-19:
At man kan henvise til eksempler på, at man har handlet i Kosovo på et grundlag, som ikke var en FN-resolution, giver jo ikke i dag argumentation for, at vi skal gøre nøjagtig det samme i forhold til Irak, hvor vi altså nu befinder os i et forløb på baggrund af en sikkerhedsrådsresolution, som blev vedtaget i enstemmighed den 8. november sidste år.
Tom Behnke (FRI), 1999-11-19:
Jo, så vil alle virksomheder i hele Danmark være blokeret, og hvor længe ville Socialdemokratiet sidde med hænderne i skødet og se på det og sige: Vi er forpligtet af internationale konventioner, så de forskellige fagforbund skal have lov til at blokere samtlige danske virksomheder, lige så længe de har lyst til det - eller hvad?
Lennart Damsbo-Andersen (S), 2022-06-07:
Nej, det synes jeg faktisk ikke, og jeg tror også, at det måske har været en fortalelse fra hr. Thomas Danielsens side, når han siger sådan, som han har gjort, for langt, langt de fleste huse ude i landdistrikterne i Danmark er faktisk pæne, og de er hverken faldefærdige eller rønner, men det er bare huse, der er i nogle postnumre i områder, hvor der ikke er mulighed for at få et realkreditlån.
Ane Halsboe-Jørgensen (S), 2024-12-10:
For det betyder jo, at hvis der er et FOA-medlem, der går på førtidspension på grund af en arbejdsulykke og et dårligt løft i ældreplejen som 35-årig og der så er to kolleger, som arbejder helt op til, så vil de stadig tælle som markant mere på pension end tre akademikere, der arbejder, til de er 70 år.
Klaus Hækkerup (S), 2009-10-20:
Vi er dog positivt indstillet over for ordningen med udskydelse af beskatningen i 3 år, men jeg kan godt bebude, at vi har flere spørgsmål, og at vores endelige stillingtagen vil afhænge af besvarelsen af de spørgsmål, vi har, netop for at undgå muligheden for, at man kan foretage en omgåelse af beskatningen ved en overdragelse fra et selskab til et andet.
Karen Hækkerup (S), 2005-05-25:
Det sidste spørgsmål, som jeg bare vil bede justitsministeren om at besvare ganske kort på, er: Skulle det onde ske, at Københavns Kommune får en ultraliberal overborgmester, og Københavns Kommune indsender en ansøgning om et forsøg med at indfange narkomaner, vil justitsministeren så svare på, om regeringen ønsker at imødekomme et sådant eventuelt ønske fra en mulig overborgmester?
Astrid Carøe (SF), 2024-01-30:
Det her er en sag, der længe har ligget SF meget på sinde, måske i særlig høj grad min kollega vores beskæftigelsesordfører Karsten Hønge, som jo egentlig også burde være den, der tog sagen i dag, men han er bortrejst, så jeg tager den for ham.
Søren Pape Poulsen (KF), 2019-02-28:
Derfor mener jeg, at det er rigtigst at afvente arbejdsgruppens resultater, og når arbejdsgruppen har fremlagt resultaterne af sin undersøgelse, kan vi så tage en diskussion af, hvordan vi styrker indsatsen mod diskrimination på baggrund af seksuel orientering og kønsidentitet, så vi sikrer lige muligheder og frihed for alle.
Margrete Auken (SF), 2002-01-15:
Det var de villige til at betale, og så vidt jeg har forstået også mere end det i og for sig. Og pludselig står man med en tredobling af prisen efter 10 års møje. Det, vi spørger kirkeministeren om, er, om vi ikke, også af hensyn til vores egen hæderlighed og anstændighed over for en befolkningsgruppe, som har, og det anerkender ministeren jo, ret til det, selv om de skal betale det selv, skal hjælpe med til, at de ikke pludselig bliver blackmailet, ved at man tredobler en pris, som planmyndigheden på det tidspunkt havde lagt et helt andet sted, da man lavede aftalen.
Marianne Jelved (RV), 2015-01-21:
Jamen det er noget vi drøfter meget, meget ofte i idrætskredse, også i Danmark, og vi drøfter som sagt også i EU-sammenhænge, hvordan vi kan presse på over for vores respektive idrætsorganisationer, altså de idrætsforbund, som sidder repræsenteret i de internationale idrætsforbund.
Jeppe Kofod (S), 2020-12-21:
Det, der var sagen – nu skal hr. Michael Aastrup Jensen lytte meget godt efter her – er, at man i en delafstemning har taget forbehold for, at det ikke er Europa-Parlamentet, der kan eller skal afgøre, hvilke personer eller organisationer der konkret kan underlægges EU's globale sanktionsregime.
Marianne Jelved (RV), 2018-10-11:
For at opmuntre de seere, der måske følger med i det, der foregår her, gør jeg opmærksom på, at Radikale Venstre faktisk er med i noget af det her store projekt med parallelsamfund og ghettoplaner ud fra den betragtning, at det er godt at gå til roden.
Bent Bøgsted (DF), 2011-11-09:
I tidligere regeringer – og når man går tilbage i tiden, også i den forrige regering før den borgerlige regering, altså tilbage til Nyrups regering – var der også sager, der kørte, og hvor man egentlig pålagde kommunerne følgende: Den her ansøgning skal gå om, for I har ikke overholdt reglerne.
Carsten Hansen (S), 2004-12-02:
Jeg vil spørge hr. Freddie H. Madsen og Dansk Folkeparti, om ikke de tror, at det her er utilstrækkeligt, for vi ved jo, at hvis man er meget sulten efter at få en lejlighed – og mange unge mangler jo en lejlighed, især her i København – så går man ikke ind og oplyser om, at der er overpriser, eller at man har givet 100.000 kr. for skabet henne i hjørnet.
Peter Skaarup (DF), 2012-06-13:
Men hvis man erkender – og det hører jeg lidt fru Sophie Hæstorp Andersen gør – at man har brudt med de grundlæggende, fundamentale ting, som man selv sagde i regeringsgrundlaget at man ville overholde og faktisk gøre et nummer ud af, hvorfor vælger man så at køre debatten igennem, altså hvorfor vælger man at køre behandlingerne af det her lovforslag igennem?
Maria Reumert Gjerding (EL), 2018-02-27:
Jeg anerkender fuldstændig, at der er en anden side, men det var jo derfor, at jeg synes, det var så positivt, at man i Lastbil Magasinet, hvor det her forslag jo har været til debat, kunne læse, at der er teknologi, som man også kan eftermontere på lastbiler, så det ikke er en kæmpe stor udskrivning, men så det sådan set er at tage ansvar også at pålægge dem, der har lastbiler, at tage et ansvar for at nedbringe forureningen.
Per Kaalund (S), 2001-10-09:
Det er jo, som det er fremgået, en enig indstilling, der kommer om udsendelse til Makedonien, men jeg synes nok, at det er en meget flot bemærkning af Forsvarsudvalgets formand, hr. Helge Adam Møller, at sige, at denne styrke skal sikre freden i Makedonien.
Henrik Sass Larsen (S), 2012-03-22:
Altså muligheden for at have nogle værdige valgmuligheder i tilværelsen, sådan at man har mulighed for at få en uddannelse, få et arbejde, en anstændig bolig, og at der – hvis man bliver ramt af sociale tragedier, sygdom eller noget andet – bliver sørget for, at der også er nogle, der holder hånden under de mennesker.
Jacob Jensen (V), 2010-06-16:
Jeg vil ligesom de tidligere talere også rose hr. Karsten Hønge for endelig at komme op på talerstolen og repræsentere Socialistisk Folkeparti i den her meget vigtige debat, og så vil jeg sådan set konstatere, at det jo må være lidt irriterende og måske også frustrerende – og det er måske også derfor, vi får de her lidt arrogante svar – at være ordfører for Socialistisk Folkeparti på et område, hvor Socialistisk Folkeparti tydeligvis ikke har en selvstændig holdning til et så centralt spørgsmål, som hvor lang en dagpengeperiode i Danmark skal være.
Margrethe Vestager (RV), 2010-06-10:
Vi vil fortsætte med at arbejde for, at den kommer til at fungere, også med den uddannelse, jeg just har talt om, men også for at sikre, at det danske samfund går reformvejen i stedet for at gå den sparevej, som regeringen jo så tydeligt har vist konsekvenserne af, nemlig besparelser på børn, på uddannelse, på forskning og på integration – alt det, som en fremtidig vækst burde bygge på.
Pernille Vermund (NB), 2020-05-12:
Jeg kan kun forestille mig, at man som regering må føle, at det er en ubehagelig situation at stå i, al den stund at man gerne vil have klare linjer – at embedsværket er de faglige, og at man så står på mål for de politiske beslutninger, der træffes på baggrund af de faglige oplysninger, man får.
Bendt Bendtsen (KF), 1998-11-19:
Med hensyn til lyd- og billedoptagelser fra retten har vi også noteret os de begrænsninger, der er i forslaget, og dem er vi meget enige i, for vi frygter lidt, at hvis man åbner for det, bliver det sværere at få vidner til at udtale sig i de danske retssale, og det er jo ikke den vej, nogen ønsker at gå. Så derfor ønsker vi ikke amerikaniserede tilstande på det område. Afslutningsvis vil jeg sige, at vi ikke er enige i de økonomiske konsekvenser, og at justitsministeren nok bør finde en eller anden form for finansieringsordning.
Mads Rørvig (V), 2011-11-29:
Men hvis vi nu forholder os til det her konkrete lovforslag, som træder i kraft forholdsvis hurtigt, og som ligesom skal passe ind i den virkelighed, der er derude lige nu, så betyder det, at der er færre, der kommer til at indbetale til pension, altså som følge af det her lovforslag.
Ebbe Kalnæs (CD), 1999-02-24:
Hvis vi undlod at have det system, ville der være en lang række andre problemer, og det er det, man skal veje op mod hinanden. Jeg er overbevist om, at SF og måske Enhedslisten også er optaget af en egentlig politisk korrekt opførsel her som i så mange andre sammenhænge.
Annie Lunde Hansen (CD), 1998-04-28:
Men anbringer vi sindslidende eller personer med misbrugsproblemer eller med andre alvorlige sociale vanskeligheder i særligt mærkede boliger, kan vi vel ikke sige os fri for, at vi til en vis grad stempler de mennesker, der skal bo der, så mærkningen af boliger risikerer at blive til en mærkning af mennesker. CD mener, at vi skal være forsigtige med at bygge boliger, hvor beboerne er stemplede fra den dag, hvor de flytter ind.
Jeppe Kofod (S), 2003-11-07:
Efter en destruktiv blokering af USA i FN's Sikkerhedsråd er det ligeledes opmuntrende, at FN's generalforsamling den 21. oktober i år med et overvældende flertal, herunder med stemmer fra samtlige EU-lande, vedtog en glimrende tekst, der stiller klare krav til parterne specielt ved at fremhæve det klare krav til Israel om at opgive opførelsen af en gigantisk sikkerhedsmur, et hegn på palæstinensisk jord, der i værste fald vil stjæle halvdelen af Vestbredden.
Christine Antorini (S), 2010-11-11:
Det har i den grad været noget, som det private erhvervsliv har sat pris på, for det er lige præcis det, der har været forudsætningen for, at man især i krisetider i Danmark har haft medarbejdere, der var parate til at træde ind i nye jobfunktioner, når væksten forhåbentlig kom igen.